স্টাফ রিপোর্টার ॥ নবীগঞ্জে কুর্শি ইউনিয়নের বাংলাবাজারস্থ সোনার বাংলা একাডেমি এন্ড জুনিয়র হাইস্কুলের অফিস কক্ষের তালা লাগানোর ক্লিপ ভেঙ্গে মূলবান কাগজপত্র তছনছ করেছে দুর্বৃত্তরা। খবর পেয়ে এসআই আবদুল করিমের নেতৃত্বে পুলিশ ঘটনাস্থল পরিদর্শন করেছে। স্থানীয় সূত্র জানায়, শনিবার দিবাগত গভীর রাতে ঐতিহ্যবাহী ওই প্রতিষ্ঠানের অফিস কক্ষে একদল দুর্বৃত্ত তালা ভেঙ্গে অফিস কক্ষে রক্ষিত ষ্ঠিলের আলমিরা ভেঙ্গে মূল্যবান কাগজপত্র এবং পিএসসি পরীক্ষার সার্টিফিকেট নিয়ে যায়। এছাড়াও অফিসের সকল আসবাবপত্র তছনছ করা হয়। এ ব্যাপারে প্রতিষ্ঠানের প্রতিষ্ঠাতা ও পৃষ্ঠপোষক সাংবাদিক এম এ বাছিত বলেন, বিশেষ একটি মহল প্রতিষ্ঠানের জনপ্রিয়তায় ঈর্ষান্বিত হয়ে এ ঘটনা ঘটিয়েছে। এ ব্যাপারে আইনী প্রক্রিয়া অব্যাহত রয়েছে।